મોરબી : રવિ સિઝન માટે નર્મદા કેનાલમાં પાણી આપવાની માંગ સાથે છેલ્લા સાત -સાત દિવસથી આંદોલન ચલાવી રહેલા ખેડૂતોની માંગણી સંતોષવી તો એક બાજુ રહી પરંતુ ઉપવાસીઓની તબિયત પૂછવા માટે પણ જિલ્લા કલેકટર કે અન્ય અધિકારીઓ ન ડોકાતા આજે માળીયા ખેડૂત હિત રક્ષક સમિતિ દ્વારા સ્પષ્ટ જણાવાયું હતું કે હવે અમારી ધીરજ ખૂટી છે, યુદ્ધ એ જ કલ્યાણ નો માર્ગ અપનાવવાનો સમય પાક્યો હોવાનું જાહેર કરી માળીયા પંથકના ખેડૂતોએ હવે ગાંધીનગર કુચ કરવા જાહેરાત કરતા હવે ગાંધીનગરમાં મુંબઈ વાળી થાય તેવા એંધાણો મળી રહ્યા છે.